Legal Document

Category: 1649

Text:
41. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Ε4/1091 της 22 Φεβρ./1 Μαρτ.  1985 (ΦΕΚ Β΄ 106) Ρύθμιση εξαγωγής εμπορευμάτων. Έχοντας υπόψη: 1.Τις διατάξεις του Νόμ. 936/1979 «περί τροποποιήσεως και συμπληρώσεως των περί εξωτερικού εμπορίου διατάξεων». 2.Τις διατάξεις του Π.Δ. 574/1982 «περί ανακατανομής των αρμοδιοτήτων των Υπουργείων». 3.Τις διατάξεις του Π.Δ. 577/82 «περί μεταφοράς Υπηρεσιών στο Υπουργείο Εθνικής Οικονομίας από τα τέως Υπουργεία Συντονισμού και Βιομηχανίας και Ενεργείας, καθώς και από το Υπουργείο Εμπορίου». 4.Τη Συνθήκη Προσχωρήσεως της Ελλάδος στις Ευρωπαϊκές Κοινότητες, που κυρώθηκε με το Νόμ. 945/79. 5.Την απόφασή μας Ε4/10110/80 «περί ρυθμίσεως εξαγωγής εμπορευμάτων», όπως συμπληρώθηκε μεταγενέστερα. 6.Τον Κανονισμό Ε.Ο.Κ. του συμβουλίου 3629/84 (τεύχος L΄335/1984) «περί του καθεστώτος εξαγωγής ορισμένων απορριμμάτων και θραυσμάτων μη σιδηρούχων μετάλλων». 7.Τον Κανονισμό Ε.Ο.Κ. της Επιτροπής 28/85 (τεύχος L4/1985) «περί της κατανομής των κοινοτικών ποσοστώσεων για την εξαγωγή τεφρών και υπολειμμάτων και απορριμμάτων και θραυσμάτων χαλκού». 8.Τη Δ.Κ. 20959/8.8.84 απόφαση των Πρωθυπουργού και του Υπουργού Εθνικής Οικονομίας αποφασίζουμε: Συμπληρώνουμε την παραπάνω απόφασή μας Ε4/10110/1980 και ορίζουμε όπως οι εξαγωγές προς τρίτες χώρες από 1.1.1985 έως 31.12.1985: α)Τεφρών και υπολειμμάτων χαλκού και των κραμάτων του της δασμ. κλάσ. 26.03, ανέρχονται σε 800 Μ.Τ. και β)Απορριμμάτων και θραυσμάτων χαλκού και των κραμάτων του της δασμ. κλάσ. 74.01 ανέρχονται σε 300 Μ.Τ. Οι εξαγωγές των ανωτέρω εμπορευμάτων όπως και οι εξαγωγές απορριμμάτων και θραυσμάτων αργιλίου της δασμ. κλάσ. 76.01β και απορριμμάτων και θραυσμάτων μολύβδου της δασμ. κλάσ. 78.01, προς τρίτες χώρες, θα πραγματοποιούνται από  (Αντί για τη σελ. 264,33) Σελ. 264,33(α) Τεύχος Θ51-Σελ. 63 - 744 Οργάνωση εξωτερικού εμπορίου 11.Ζ.β.40-41 1.1.1985 έως 31.12.1985 κατόπιν προηγούμενης θεώρησης από την Τράπεζα της Ελλάδας της σχετικής Δηλώσεως-Τιμολογίου εξαγωγής, κατά τη διαδικασία που προβλέπεται στην Ε4/10110/80 απόφασή μας. Η παρούσα που ισχύει από της 1ης Ιαν. 1985 να δημοσιευθεί στην Εφημερίδα της Κυβερνήσεως.